Peder Kjellberg

Peder Kjellberg (født 1. august 1902 i Vestre Aker, død 12. oktober 1975 i Bærum) var en norsk olympisk bokser, tømmermann og skiinstruktør. Han bokset i fluevekt for Christiania Turnforenings idrætsparti og var ansatt som volontør ved den finske legation.

Han deltok under sommer-OL for Norge i 1920 i Antwerpen med 9.-plass i fluevekt.

Han vant gull i fluevekt i NM 1920.

Kjellberg jobbet senere mange år i Italia som skiinstruktør, og deltok i skihopp for Italia i det underkjente VM i Cortina d'Ampezzo i 1941, hvor han endte på 25. plass.

Han var også inspektør for Norges Røde Kors.

Kjellberg var gift med Maria Élena Cangini og de var foreldre til Kristin Brita Kjellberg, ektefelle til historiker Ottar Dahl.

Referanser

Eksterne lenker 
 

Norske boksere
Deltakere for Norge under Sommer-OL 1920
Boksere under Sommer-OL 1920
Personer fra Oslo
Norgesmestere i boksing